**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL ĮGALIOJIMO SUTEIKIMO AIVARUI TULABAI**

2020 m. rugsėjo 24 d. Nr. 34-535

Vadovaudamasi Lietuvos Respublikos vietos savivaldos įstatymo 48 straipsnio 2 dalimi ir Lazdijų rajono savivaldybės tarybos 2017 m. lapkričio 10 d. sprendimu Nr. 5TS-1096 „Dėl pritarimo projektui „Privačių namų prijungimas prie centralizuotos nuotekų surinkimo infrastruktūros Lazdijų ir Veisiejų miestuose“ ir jo dalinio finansavimo“, Lazdijų rajono savivaldybės taryba nusprendžia:

1. Įgalioti Aivarą Tulabą, Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausiąjį specialistą, teisės aktų nustatyta tvarka, Lazdijų rajono savivaldybės vardu, pasirašyti servituto sutartis notarų biure ir pasirašyti visus kitus su tuo susijusius dokumentus, kaip servituto gavėjo atstovui, įgyvendinant projektą „Privačių namų prijungimas prie centralizuotos nuotekų surinkimo infrastruktūros Lazdijų ir Veisiejų miestuose“.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Kęstutis Jasiulevičius, tel. 8 686 05 067

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ĮGALIOJIMO SUTEIKIMO AIVARUI TULABAI“ PROJEKTO**

**AIŠKINAMASIS RAŠTAS**

2020-09-23

 Lazdijų rajono savivaldybės tarybos sprendimo „Dėl įgaliojimo suteikimo Aivarui Tulabai“ projektas parengtas vadovaujantis Lietuvos Respublikos vietos savivaldos įstatymo 48 straipsnio 2 dalimi ir Lazdijų rajono savivaldybės tarybos 2017 m. lapkričio 10 d. sprendimu Nr. 5TS-1096 „Dėl pritarimo projektui „Privačių namų prijungimas prie centralizuotos nuotekų surinkimo infrastruktūros Lazdijų ir Veisiejų miestuose“ ir jo dalinio finansavimo“.

 Lazdijų rajono savivaldybės administracija įgyvendina projektą „Privačių namų prijungimas prie centralizuotos nuotekų surinkimo infrastruktūros Lazdijų ir Veisiejų miestuose“, kurio tikslas – padidinti prisijungusių prie centralizuotų nuotekų surinkimo sistemų privačių būstų skaičių Lazdijų ir Veisiejų miestų aglomeracijose.

Šio projekto tikslas – įgalioti Aivarą Tulabą, Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausiąjį specialistą, teisės aktų nustatyta tvarka, Lazdijų rajono savivaldybės vardu, pasirašyti servituto sutartis notarų biure ir pasirašyti visus kitus su tuo susijusius dokumentus, kaip servituto gavėjo atstovui, įgyvendinant projektą „Privačių namų prijungimas prie centralizuotos nuotekų surinkimo infrastruktūros Lazdijų ir Veisiejų miestuose“.

 Neigiamos pasekmės – nenumatomos.

Parengtas sprendimo projektas neprieštarauja galiojantiems teisės aktams.

Dėl sprendimo projekto pastabų ir pasiūlymų negauta.

Sprendimo projektą parengė Kęstutis Jasiulevičius, Teisės, personalo ir civilinės metrikacijos skyriaus vedėjas.

Teisės, personalo ir civilinės metrikacijos

skyriaus vedėjas Kęstutis Jasiulevičius